เรื่องร้องเรียน: เคยแจ้งให้ตัดต้นกาฝากที่ต้นไม้เกาะกลางถนนแล้ว มีการเข้ามาดำเนินการ แต่ตัดกาฝากออกไม่หมด ขอให้ช่วยตัดต้นกาฝากที่ต้นไม้เกาะกลางถนนตลอดแนวให้หมดด้วย อย่าให้ถึงกับต้องแจ้งให้ตัดกาฝากในต้นไม้แต่ละต้นเลยครับ  เมื่อเข้าปฏิบัติงานแล้วช่วยตรวจสอบการดำเนินงานก่อนเลิกงานให้เรียบร้อยด้วยว่าได้แก้ปัญหาหมดแล้วหรือไม่
การดำเนินการของเจ้าหน้าที่: สำนักงานเขตบางพลัด โดยฝ่ายรักษาความสะอาดฯ ขอขอบคุณสำหรับข้อมูลที่แจ้งและความห่วงใย ซึ่งที่ผ่านมาเจ้าหน้าที่ฝ่ายรักษาฯ ที่ปฏิบัติหน้าที่ตัดแต่งต้นไม้ได้พยายามดำเนินการตัดแต่ง ดูแลต้นไม้ในความรับผิดชอบมาอย่างต่อเนื่อง แต่อาจจะไม่ทันต่อการแตกกิ่งก้านของต้นไม้หรือกาฝาก เนื่องจากมีต้นไม้ที่ต้องดูแลเป็นจำนวนมาก บางจุดสุ่มเสี่ยงต่อการโค่นล้มต้องเร่งดำเนินการตัดแต่งก่อน เข้าช่วงพายุฤดูร้อนและฤดูฝน โดยจะประเมินผลกระทบ จำเป็นเร่งด่วนต้องเร่งดำเนินการก่อนเพื่อไม่ให้เกิดความเสียหาย ประกอบกับเจ้าหน้าที่ปีนตัดแต่งต้นไม้ได้มีจำนวนน้อย พื้นที่ปฏิบัติงานริมถนนหรือเกาะกลางถนน เฉพาะบริเวณเกาะกลางถนนจรัญสนิทวงศ์ ซึ่งทำงานได้ค่อนข้างลำบากมีรถสัญจรมาก อันตรายทั้งกับเจ้าหน้าที่และผู้สัญจรผ่าน การปฏิบัติงานอาจจะต้องเร่งรีบเพื่อลดปัญหาจราจร เจ้าหน้าที่อาจจะตัดแต่งได้ไม่หมด ตามที่ผู้ร้องแจ้งมา       แต่อย่างไรก็ตาม ฝ่ายรักษาฯ จะเร่งดำเนินการแก้ไขตามข้อเสนอแนะของท่านต่อไป
ความเห็นของผู้แจ้ง: ขอบคุณที่อธิบายเหตุผลของปัญหาที่เกิดขึ้น และใส่ใจในการแก้ปัญหาของประชาชนนะครับ
พื้นที่: แขวงบางอ้อ เขตบางพลัด กรุงเทพมหานคร